A BIZOTTSÁG 802/2006/EK RENDELETE
(2006. május 30.)
a Thunnus és Euthynnus nembe tartozó halfajokra alkalmazandó átváltási arányok meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendeletre (1) és különösen annak 26. cikke (3) bekezdésére,
mivel:
(1)
A Thunnus és Euthynnus nembe tartozó halfajokra alkalmazandó átváltási arányok meghatározásáról szóló, 1982. december 23-i 3510/82/EKG bizottsági rendeletet (2) jelentősen módosították (3). Az áttekinthetőség és érthetőség érdekében ezt a rendeletet kodifikálni kell.
(2)
A konzervipari feldolgozásra szánt Thunnus és Euthynnus nembe tartozó halfajok közösségi termelői árát minden évben rögzítik.
(3)
Meg kell határozni a különböző Thunnus és Euthynnus nembe tartozó halfajokra, méretükre és különböző kiszerelésükre vonatkozó átváltási arányokat.
(4)
Az e rendeletben előírt intézkedések összhangban vannak a Halászatitermék-piaci Irányítóbizottság véleményével,
ELFOGADTA EZT A RENDELETET:
1. cikk
A különböző Thunnus és Euthynnus nembe tartozó halfajokra, méretükre és különböző kiszerelésükre vonatkozó átváltási arányokat e rendelet I. melléklete tartalmazza.
2. cikk
A 3510/82/EGK rendelet hatályát veszti.
A hatályon kívül helyezett rendeletre történő utalásokat úgy kell tekinteni, mintha erre a rendeletre vonatkoznának és a III. mellékletben foglalt megfelelési táblázattal összhangban kell alkalmazni.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. május 30-án.